JEGYZŐKÖNYVI  KIVONAT
a képviselő-testület 2009. október 20-ai nyílt üléséről

 H A T Á R O Z A T
527/2009.(X.20.) Ökt. h.
A képviselő-testület 2009. október 20-ai ülésén napirendre tűzi:
Napirend:
1.)	Szociális ügyekben keletkezett fellebbezések
(Ötv. alapján zárt ülésen tárgyalandó)
2.)	Javaslat a Kispest Közbiztonságáért elismerő címek és oklevelek adományozására
(Ötv. alapján zárt ülésen tárgyalandó)
3.)	Javaslat Kispest Sportjáért díjra
(Ötv. alapján zárt ülésen tárgyalandó)
4.)	Budapest Főváros XIX. ker. Kispest Önkormányzat képviselő-testületének …/2009.(     ) rendelete a Polgármesteri Hivatal Szervezeti és Működési Szabályzatáról szóló többször módosított 43/2006.(XII.22.) rendelet módosításáról
5.)	Budapest Főváros XIX. ker. Kispest Önkormányzat képviselő-testületének …/2009.(     ) rendelete a piacokról és vásárokról szóló többször módosított 16/1998.(IV.24.) rendeletének módosításáról
6.)	Elállás az OLLÉ Programtól
7.)	Jelentkezés az Igazságügyi és Rendészeti Minisztérium településőr pályázatára
8.)	A 162304 hrsz., 162307 hrsz., 162308 hrsz., 162309. hrsz. alatt felvett ingatlanokkal kapcsolatos kisajátítási eljárás (un. Centrum Parkoló)
9.)	Budapest, XIX., Simonyi Zsigmond u. 70. szám alatti ingatlan megvásárlása
(Hrsz.: 162698)
10.)	1195 Budapest, Kossuth Lajos u. 5. (hrsz.: 164240) sz. alatti ingatlan értékesítése
11.)	Javaslat közcélú felajánlás elfogadásáról (HOFER MAGYARORSZÁG INGATLAN Kft.) 
12.)	Javaslat a VAMÜSZ alapító okiratának módosítására
13.)	A Kispesti Munkásotthon Művelődési Ház Szervezeti és Működési Szabályzatának módosítása
14.)	Tájékoztató a 2009/2010. tanév indításáról
15.)	Tájékoztató a két testületi ülés között  történt fontosabb eseményekről
16.)	Jelentés lejárt határidejű határozatok végrehajtásáról
17.)	Önálló képviselői indítvány
18.)	Képviselői kérdések
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A napirend 1-3. pontjai zárt ülés keretében kerültek megtárgyalásra.

A NAPIREND NEGYEDIK PONTJA
Budapest Főváros XIX. ker. Kispest Önkormányzat képviselő-testületének …/2009.(     ) rendelete a Polgármesteri Hivatal Szervezeti és Működési Szabályzatáról szóló többször módosított 43/2006.(XII.22.) rendelet módosításáról

35/2009. R E N D E L E T 
A képviselő-testület megalkotja a Budapest Főváros XIX. ker. Kispest Önkormányzat képviselő-testületének 35/2009.(     ) rendeletét a Polgármesteri Hivatal Szervezeti és Működési Szabályzatáról szóló többször módosított 43/2006.(XII.22.) rendelet módosításáról.
(A testület a rendeletet 25 szavazattal, 0 ellenszavazattal, 0 tartózkodás mellett elfogadta.)

A NAPIREND ÖTÖDIK PONTJA
Budapest Főváros XIX. ker. Kispest Önkormányzat képviselő-testületének …/2009.(     ) rendelete a piacokról és vásárokról szóló többször módosított 16/1998.(IV.24.) rendeletének módosításáról

36/2009. R E N D E L E T 
A képviselő-testület megalkotja a Budapest Főváros XIX. ker. Kispest Önkormányzat képviselő-testületének 36/2009.(     ) rendeletét a piacokról és vásárokról szóló többször módosított 16/1998.(IV.24.) rendeletének módosításáról.
(A testület a rendeletet 17 szavazattal, 0 ellenszavazattal, 7 tartózkodás mellett elfogadta.)

A NAPIREND HATODIK PONTJA
Elállás az OLLÉ Programtól

H A T Á R O Z A T
574/2009.(X.20.) Ökt. h.
A képviselő-testület felhatalmazza a polgármestert arra, hogy az Ollé Programiroda Kht-nak hivatalosan jelentse be, hogy az önkormányzat visszalép a Csatlakozási Nyilatkozattól és az Ollé Programiroda Kht-val megkötött Közhasznú Együttműködési Megállapodástól a Vass Lajos Általános Iskola udvarán megépítendő műfüves sportpálya ügyében; a közbeszerzés eredményének ismeretében az önkormányzat nem az Ollé Program keretében kívánja megépíteni a Vass Lajos Általános Iskola udvarán a műfüves sportpályát, ezért nem köt szerződést a nyertes kivitelezővel.
Határidő:	azonnal
Felelős:	polgármester
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND HETEDIK PONTJA
Jelentkezés az Igazságügyi és Rendészeti Minisztérium településőr pályázatára

H A T Á R O Z A T
575/2009.(X.20.) Ökt. h.
A képviselő-testület felhatalmazza a polgármestert 2 fő nem közcélú munka keretében történő településőr alkalmazásának támogatására irányuló „Támogatási megállapodás” aláírása és benyújtására az Igazságügyi és Rendészeti Minisztériumhoz.
Határidő:	azonnal
Felelős:	polgármester
(A testület a határozatot 17 szavazattal, 3 ellenszavazattal, 5 tartózkodás mellett elfogadta.)

A NAPIREND NYOLCADIK PONTJA
A 162304 hrsz., 162307 hrsz., 162308 hrsz., 162309. hrsz. alatt felvett ingatlanokkal kapcsolatos kisajátítási eljárás (un. Centrum Parkoló)

H A T Á R O Z A T
576/2009.(X.20.) Ökt. h.
A képviselő-testület a 162304 hrsz., 162307 hrsz., 162308 hrsz. és 162309 hrsz. alatt felvett ingatlanokkal kapcsolatosan benyújtott kisajátítási kérelmet visszavonja és felhatalmazza a polgármestert az erre vonatkozó nyilatkozat aláírására.
Határidő:	2009. november 20
Felelős:	polgármester
(A testület a határozatot 17 szavazattal, 0 ellenszavazattal, 8 tartózkodás mellett elfogadta.)

H A T Á R O Z A T
577/2009.(X.20.) Ökt. h.
A képviselő-testület felkéri a polgármestert, vizsgálja felül a 162304 hrsz., 162307 hrsz., 162308 hrsz. és 162309 hrsz. alatt felvett ingatlanokra vonatkozó szabályozást (a helyi építési szabályzatnak és a szabályozási tervnek az ingatlanokra vonatkozó részét). 
Határidő:	2009. december 31.
Felelős: 	polgármester
(A testület a határozatot 17 szavazattal, 4 ellenszavazattal, 4 tartózkodás mellett elfogadta.)

A NAPIREND KILENCEDIK PONTJA
Budapest, XIX., Simonyi Zsigmond u. 70. szám alatti ingatlan megvásárlása (Hrsz.: 162698)

H A T Á R O Z A T
578/2009.(X.20.) Ökt. h.
A képviselő-testület úgy dönt, hogy 51 000 000 Ft, azaz Ötvenegymillió forint vételáron megvásárolja a Budapest, XIX. Simonyi Zs u. 70. sz. alatti (Hrsz.:162698) lakóingatlan 4/6-ad tulajdoni hányadát özv. Wanczel Mártonné tulajdonostól, s egyben felhatalmazza a polgármestert az erről szóló adásvételi szerződés aláírására.
Határidő:	2009. november 16.
Felelős: 	polgármester
(A testület a határozatot 18 szavazattal, 3 ellenszavazattal, 4 tartózkodás mellett elfogadta.)

H A T Á R O Z A T
579/2009.(X.20.) Ökt. h.
A képviselő-testület úgy dönt, hogy 21 000 000 Ft, azaz Huszonegymillió forint vételáron megvásárolja a Budapest, XIX. Simonyi Zs u. 70. sz. alatti (Hrsz.:162698) lakóingatlan összesen 2/6-ad tulajdoni hányadát Paray Lajostól és Paray Lajosnétól, s egyben felhatalmazza a polgármestert az erről szóló adásvételi szerződés aláírására.
Határidő:	2009. november 16.
Felelős: 	polgármester
(A testület a határozatot 18 szavazattal, 4 ellenszavazattal, 3 tartózkodás mellett elfogadta.)

A NAPIREND TIZEDIK PONTJA
1195 Budapest, Kossuth Lajos u. 5. (hrsz.: 164240) sz. alatti ingatlan értékesítése

H A T Á R O Z A T
580/2009.(X.20.) Ökt. h.
A képviselő-testület úgy dönt, hogy a 269/2008.(IV.15.) Ökt. határozatában foglaltaknak megfelelően az 1195 Bp. XIX. Kossuth Lajos utca 5. sz. alatti, 164240 hrsz-ú, „kivett, lakóház, udvar, gazdasági épület” megnevezésű ingatlan esetében a nyílt, licitálásos pályázaton történő értékesítés kikiáltási árát továbbra is az eredeti 78 000 000 Ft-os, azaz Hetvennyolcmillió forint (ÁFA mentes) összegben határozza meg.
Határidő:	2009. november 5.
Felelős: 	polgármester
(A testület a határozatot 16 szavazattal, 7 ellenszavazattal, 2 tartózkodás mellett elfogadta.)

A NAPIREND TIZENEGYEDIK PONTJA
Javaslat közcélú felajánlás elfogadásáról (HOFER MAGYARORSZÁG INGATLAN Kft.) 

H A T Á R O Z A T
581/2009.(X.20.) Ökt. h.
A képviselő-testület a HOFER MAGYARORSZÁG INGATLAN Kft. (2051 Biatorbágy, Mészárosok útja 2., cégjegyzékszám: 13-09-111257) által tett 12 000 000,- Ft-os, azaz Tizenkettőmillió forintos közcélú felajánlást elfogadja, és felhatalmazza a polgármestert az erre vonatkozó szerződés aláírására. 
Határidő:	2009. november 20.
Felelős:	polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

A NAPIREND TIZENKETTEDIK PONTJA
Javaslat a VAMÜSZ alapító okiratának módosítására

H A T Á R O Z A T
582/2009.(X.20.) Ökt. h.
A képviselő-testület a Vagyonkezelő Műszaki Szervezet (VAMÜSZ) módosított Alapító Okiratát elfogadja és felhatalmazza polgármestert annak aláírására.
Határidő: 2009. október 31.
Felelős: polgármester
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHARMADIK PONTJA
A Kispesti Munkásotthon Művelődési Ház Szervezeti és Működési Szabályzatának módosítása

H A T Á R O Z A T
583/2009.(X.20.) Ökt. h.
A képviselő-testület a Kispesti Munkásotthon Művelődési Ház (1191 Budapest, Teleki u. 50.) módosított Szervezeti és Működési Szabályzatát az előterjesztés szerint elfogadja. Egyben megbízza a polgármestert annak aláírására.
Határidő: 2009. október 30.
Felelős: polgármester
 (A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENNEGYEDIK PONTJA
Tájékoztató a 2009/2010. tanév indításáról

H A T Á R O Z A T
584/2009.(X.20.) Ökt. h.
A képviselő-testület a 2009/2010-es tanév indításáról szóló előterjesztést jóváhagyja.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENÖTÖDIK PONTJA
Tájékoztató a két testületi ülés között  történt fontosabb eseményekről

H A T Á R O Z A T
585/2009.(X.20.) Ökt. h.
A képviselő-testület a két testületi ülés között történt fontosabb eseményekről szóló tájékoztatót tudomásul veszi.
(A testület a határozatot 21 szavazattal, 0 ellenszavazattal, 4 tartózkodás mellett elfogadta.)

A NAPIREND TIZENHATODIK PONTJA
Jelentés lejárt határidejű határozatok végrehajtásáról

H A T Á R O Z A T
586/2009.(X.20.) Ökt. h.
A képviselő-testület a 184/2008.(III.18.), 136/2009.(III.17.), 457/2009.(VII.16.), 458/2009.(VII.16.), 459/2009.(VII.16.), 460/2009.(VII.16.), 462/2009.(VII.16.), 464/2009.(VII.16.), 494/2009.(IX.15.), 497/2009.(IX.15.), 505/2009.(IX.15.) és az 509/2009.(IX.15.) Ökt. számú határozatokról szóló jelentést elfogadja.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
587/2009.(X.20.) Ökt. h.
A képviselő-testület a 466/2009.(VII.16.) Ökt. számú határozat határidejét november 30-ára módosítja.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHETEDIK PONTJA
Önálló képviselői indítvány

H A T Á R O Z A T
588/2009.(X.20.) Ökt. h.
A képviselő-testület felkéri Gajda Péter polgármestert és Burány Sándor Kispest országgyűlési képviselőjét, hogy tegyen meg minden tőle telhetőt annak érdekében, hogy Kispest Önkormányzata az elmúlt évekhez hasonlóan 2010-ben is kiegyensúlyozott költségvetési keretek között biztosítsa az itt élő emberek számára nyújtott egészségügyi, szociális, oktatási szolgáltatásokat és a nyugodt fejlődést.
(A testület a határozatot név szerinti szavazással 20 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
589/2009.(X.20.) Ökt. h.
A képviselő-testület az arra vonatkozó indítványt, mely úgy szól, hogy a „képviselő-testület és Gajda Péter polgármester felszólítja Burány Sándort, Kispest országgyűlési képviselőjét, hogy a Magyar Országgyűlésben és a szakbizottságokban szavazatával ne támogassa a 2010. évi költségvetési törvény helyi önkormányzatokat további forráselvonásokkal sújtó részeit”, név szerinti szavazással 8 szavazattal, 0 ellenszavazattal, 13 tartózkodás mellett elvetette.

A NAPIREND TIZENNYOLCADIK  PONTJA
Képviselői kérdések

kmf.

Gajda Péter			dr. Kiss Anna
           polgármester			  aljegyző